CELEX: 32016D0678
Language: da
Date: 2016-04-29 00:00:00
Title: Kommissionens gennemførelsesafgørelse (EU) 2016/678 af 29. april 2016 om et produkt, der består af tørrede lavendelblomster i poser, og som markedsføres som middel mod møl, jf. artikel 3, stk. 3, i Europa-Parlamentets og Rådets forordning (EU) nr. 528/2012 (EØS-relevant tekst)

30.4.2016   
            
            
               DA
            
            
               Den Europæiske Unions Tidende
            
            
               L 116/37
            
         KOMMISSIONENS GENNEMFØRELSESAFGØRELSE (EU) 2016/678
   af 29. april 2016
   om et produkt, der består af tørrede lavendelblomster i poser, og som markedsføres som middel mod møl, jf. artikel 3, stk. 3, i Europa-Parlamentets og Rådets forordning (EU) nr. 528/2012
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 3, stk. 3, og
   ud fra følgende betragtninger:
   
               (1)
            
            
               Den 28. maj 2015 anmodede Tyskland Kommissionen om i henhold til artikel 3, stk. 3, i forordning (EU) nr. 528/2012 at træffe afgørelse om, hvorvidt et produkt, der består af tørrede lavendelblomster i poser, og som markedsføres som middel mod møl, er et biocidholdigt produkt eller en behandlet artikel efter betydningen i samme forordnings artikel 3, stk. 1, litra a) eller l).
            
         
               (2)
            
            
               I henhold til aftalt EU-vejledning (2) betragtes hele levende eller uforarbejdede døde organismer (f.eks. gær, frysetørrede bakterier) eller dele deraf (f.eks. legemsdele, blod, grene, blade, blomster osv.) ikke som stoffer, blandinger eller artikler i henhold til Europa-Parlamentets og Rådets forordning (EF) nr. 1907/2006 (3). Tørrede lavendelblomster bør derfor ikke betragtes som et stof, en blanding eller en artikel som omhandlet i nævnte forordning, og de bør derfor ikke betragtes som et biocidholdigt produkt eller en behandlet artikel i overensstemmelse med forordning (EU) nr. 528/2012.
            
         
               (3)
            
            
               Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE AFGØRELSE:
   Artikel 1
   Et produkt, der består af tørrede lavendelblomster i poser, er hverken et biocidholdigt produkt eller en behandlet artikel efter betydningen i artikel 3, stk. 1, litra a) og l), i forordning (EU) nr. 528/2012.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. april 2016.
      
         
            På Kommissionens vegne
         
         Jean-Claude Juncker
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Vejledning om bilag V Undtagelser fra registreringspligten (side 19), findes på http://echa.europa.eu/documents/10162/13632/annex_v_en.pdf
   
      (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).